જવાબઃ ‘તેમાં ગભરાવવાની કોઈ વાત નથી. તમે જે વાતો કહી છે, તે સામાન્ય છે. સામાન્ય રીતે દરેક વ્યક્તિ તેના જીવનમાં આ સમયમાંથી ક્યારેક ને ક્યારેક પસાર થાય જ છે. હું તમને એક સવાલ પૂછવા માગું છું. તમને મીઠાઈમાં ગુલાબજાંબુ ખૂબ પસંદ છે, તમે ભૂખ્યા હોવ અને સામે ગુલાબજાંબુ પડ્યા હોય તો તમારા મોંમાં પાણી આવી જશે. શું આ પ્રકારનું પાણી નીકળવાથી તમને કોઈ પ્રકારની ચિંતા થાય છે? આ રીતે તમે જ્યારે પણ ગર્લફ્રેન્ડ સાથે વાત કરો કે તેની પાસે જવાનું તમે પસંદ છે અને એ જ રીતે સેક્સ્યુઅલી આકર્ષિત થાવ છો તો તમારા પ્રાઇવેટ પાર્ટમાંથી પણ આ પ્રકારનું લિક્વિડ આવે છે. આ ટપકતી વસ્તુ સ્પર્મ નથી. તે યુરેથ્રલ ગ્લેન્ડ (પુરુષના પ્રાઇવેટ પાર્ટની આંતરિક દીવાલ પર રહેલું હોય છે, તેનું કામ જ્યારે સ્પર્મ નીકળે ત્યારે યુરિન એટલે કે પેશાબના એસિડિક પ્રભાવને ઓછો કરવાનું છે, જેથી સ્પર્મને કોઈ નુકસાન ન થાય) અને પ્રોસ્ટેટ ગ્રંથિનો સ્ત્રાવ છે. આ કોઈ બીમારી નથી. તે એક સામાન્ય પ્રક્રિયા છે. તે માટે કોઈ સારવારની જરૂર નથી.’